《竹所为太常典簿顾谨中》
明代·董纪

路绕阑干屈曲行，绿阴遮暗石棋枰。酒杯潋滟花前兴，茶臼丁东月下声。

拄杖敲门无俗辈，题诗偪槛有僧名。篮舆径造知何日，直待明年燕笋生。

作者简介：董纪，明字良史，后以字行，更字述夫，号一槎，上海人。洪武（一三六八至一三九八）中任江西按察佥事。善草书。著西郊笑端集。《书史会要、大观录》